کسانکیں آزمانک
نیم چاگل آپ
واجہ اے کسانیں گاڈی ءِ جنین آدم گون انت
من ترا بُرت نہ کناں تو چاراں بکن دگہ گاڈی
بلکیں بئِے,
من گاڈی سلو کت ءُ دست داتگیں مرد ءَ را گوشت،
جی راست گوشی بلے اے راھ ءَ گاڈی سک کم گوز انت مروچی روچ ھم سک لیوار انت من ھم سک دمبُرتگ
چاگل ءِ آپ ھم کمین انت
جنین آدم منی مات ءُ گُھار انت منا بہ برگوں
مرد ءَ پہ بزگی منا چاگل پیشداران ءَ گوشت کہ نیم آپ ات،
کلام جتگ گوں ھوش ءَ اے وت پنچ مردم ءِ گاڈی انت سے جنین آدم منا گونیں
ترا وتی سرئِے توک ءَ بہ ننداریناں ؟بائدیں ترا وت لج بکن چشیں کسانیں گاڈیاں کہ جنین آدم مان بہ بیت کئِے درامدیں مساپر زوریت گوں ؟
من ھنچو گوشت ءُ اسکریٹر ءَ پاد ءِ زور پردات
پدا کہ چم پچ بوت انت داں منی سر ھما مرد کونڈ ءِ سرا ایرانت دیم ءِ ھون ءُ ھاکاں گوں چادر ءَ سپا کنگا انت ءُ منی لوگ بانک ھما چاگل ءِ آپاں منا پریچگا انت
گاڈی ءِ چاریں ٹاھر بُرز اینت
ڈولی بیگ